E-Bass
Dr Elektrisch Bass oder churz E-Bass isch e Zupfinstrumänt, wo mäistens us Holz gmacht isch. Er macht nume e liislige Doon und muess wie die elektrischi Gitarre versterkt wärde. Für das isch en elektromagnetische Doonabnäämer im Instrumänt iibaut, wo d Schwingige vo de Saite in elektrischi Signal umwandlet, wo denn normalerwiis mit eme Versterker hörbar gmacht wärde. 

Im Geegesatz zum Kontrabass, wo ufrächt vor em Spiiler stoot, hängt dr elektrischi Bass, wo dr Spiiler bim Spiile mäisten stoot drbi, am e Draaggurt über dr Aggsle woogrächt oder im ene Winkel bis öbbe 45° vor em Körper vom Spiiler.

Als Bassinstrumänt läit er im ene Muusigansambel mit sine diefe Frekwänze s akustische Fundamänt.  Basslinie, wo mit e-Bäss gspiilt wärde,  si tüpisch für vili Muusigrichdige, öbbe Dschääs, Rock, Blues, Country, Pop, Schlager und Danzmuusig.

Litratuur 
 Adrian Ashton: Das Bass-Handbuch. Voggenreiter, Bonn 2006, ISBN 3-8024-0563-3.
 Tony Bacon, Barry Moorhouse: The Bass Book. A complete illustrated history of bass guitars. 1. german edition. Balafon Books, London 1996.
 Jim Roberts: American Basses. An illustrated history & player's guide. Backbeat Books, San Francisco CA 2003, ISBN 0-87930-721-8.

Weblingg 

 Bonedo –  Ardikel über d Gschicht vom E-Bass mit Doonbischbile
 Groovemonster – Bassmagazin mit Grundlaage zum Thema E-Bass
 Just Chords – Groossi Sammlig mit Teggst über Harmoniileer, Ufbau, Wartig und Akustik vom E-Bass
 Bassic – E-Bass-Blattform mit Grundlaage vom Bass-Spiile, Instrumäntekund und Workshops

Fuessnoote 

Saiteinstrumänt
Zupfinstrumänt
Elektrofoon